প্রতিরক্ষামন্ত্রক
প্রতিরক্ষামন্ত্রী ব্যাঙ্গালুরুতে ইন-হাউস হাইব্রিড প্রযুক্তি ব্যবহার করে কেবলমাত্র ৪৫ দিনে প্রতিরক্ষা গবেষণা ও উন্নয়ন সংস্থা নির্মিত ফ্লাইট কন্ট্রোল সিস্টেম ইন্টিগ্রেশন কমপ্লেক্সের উদ্বোধন করেছেন
শ্রী রাজনাথ সিং বলেছেন এই কমপ্লেক্সটি জাতীয় নিরাপত্তা জোরদার করতে ব্যাপক সহায়তা করবে
নতুন দিল্লি, ১৭ মার্চ, ২০২২
প্রতিরক্ষামন্ত্রী শ্রী রাজনাথ সিং আজ কর্ণাটকের ব্যাঙ্গালুরুতে প্রতিরক্ষা গবেষণা ও উন্নয়ন সংস্থার একটি পরীক্ষাগার অ্যারোনোটিকাল ডেভলপমেন্ট এস্টাবলিশমেন্টের সাত তলা বিশিষ্ট ফ্লাইট কন্ট্রোল সিস্টেম ইন্টিগ্রেশনের উদ্বোধন করেছেন। এই কমপ্লেক্সটি রেকর্ড সময়ে অর্থাৎ ৪৫ দিনে নির্মাণ করা হয়েছে। সেখানে প্রচলিত প্রি- ইঞ্জিনিয়ার্ড এবং প্রি-কাস্ট পদ্ধতির সমন্বয়ে অভ্যন্তরীণ হাইব্রিড প্রযুক্তি ব্যবহার করা হয়েছে। মেসার্স লারসেন এন্ড টুব্রো -র সহায়তায় প্রতিরক্ষা গবেষণা ও উন্নয়ন সংস্থা, ডিআরডিও এই প্রযুক্তি ব্যবহার করেছে। প্রযুক্তিগত সহায়তা প্রদান করেছে আইআইটি মাদ্রাজ এবং আইআইটি রুরকি।
প্রতিরক্ষামন্ত্রী তাঁর ভাষণে বলেন, এই ধরনের প্রকল্প কেবলমাত্র দেশে নয় সমগ্র বিশ্বে একটি অনন্য প্রকল্প বলা যেতে পারে। যা নতুন ভারতের নতুন শক্তির মূর্ত প্রতীক। এই ধরনের প্রযুক্তি সরকারি ক্ষেত্র, বেসরকারি ক্ষেত্র এবং শিক্ষা প্রতিষ্ঠানের মধ্যে সহযোগিতার উৎকৃষ্টতম উদাহরণ। সর্বোপরি প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের একটি প্রকৃষ্ট ব্যবস্থা। এই ধরনের প্রযুক্তির ব্যবহার জাতীয় নিরাপত্তাকে জোরদার করতে অনেক সুবিধা দেবে বলে তিনি আশা প্রকাশ করেন। এই কমপ্লেক্সটি যুদ্ধবিমানের পাইলটদের সিমুলেটর প্রশিক্ষণ দেবে।
হাইব্রিড প্রযুক্তির ব্যবহার করে এই ধরনের কমপ্লেক্স গড়ে তোলায় প্রতিরক্ষামন্ত্রী প্রতিরক্ষা গবেষণা ও উন্নয়ন সংস্থা এবং লার্সেন এন্ড টুব্রো'র প্রশংসা করে বলেন, এটি একটি গুরুত্বপূর্ণ মাইলফলক হিসেবে আত্মপ্রকাশ করেছে। আগামী দিনের ভারত নির্মাণ প্রযুক্তির ক্ষেত্রে একটি নেতৃস্থানীয় দেশ হয়ে উঠবে বলে তিনি আশা প্রকাশ করেন।
কেন্দ্রীয় প্রতিরক্ষা মন্ত্রী শ্রী রাজনাথ সিং সশস্ত্র বাহিনী, বিজ্ঞানী, শিল্পোদ্যোগী, শিক্ষাবিদ, ছাত্র, কৃষক এবং বৃহত্তর জনগণকে তাদের শ্রেষ্ঠত্ব ও সুখ-সমৃদ্ধি ভবিষ্যতের সন্ধানে সহায়তা করার জন্য সরকারের সংকল্পের কথা ব্যক্ত করেন।
তিনি বলেন, সারাবিশ্বেই অর্থনৈতিক, রাজনৈতিক এবং কৌশলগত সমীকরণ পরিবর্তন হচ্ছে। প্রধান বিশ্ব শক্তিগুলি সংঘর্ষের মধ্যে রয়েছে। আমাদের প্রতিরক্ষা চাহিদা বেড়েছে। সশস্ত্রবাহিনীর ক্রমাগত আধুনিকীকরণের প্রয়োজন। নিজেদের প্রস্তুত রাখা আমাদের সর্বোচ্চ অগ্রাধিকারের তালিকায় পরে। জাতীয় নিরাপত্তা জোরদারের ক্ষেত্রে গুরুত্বপূর্ণ ভূমিকা পালনের জন্য কেন্দ্রীয় মন্ত্রী প্রতিরক্ষা গবেষণা সংস্থা ও উন্নয়ন সংস্থার প্রশংসা করেন।
প্রতিরক্ষামন্ত্রী আশা প্রকাশ করেন যে, ডিআরডিও যেভাবে হাইব্রিড প্রযুক্তির মাধ্যমে এই কমপ্লেক্স তৈরি করেছে বিশেষ করে, কম খরচে এবং কম সময়ে, তা উল্লেখযোগ্য।
ফ্লাইট কন্ট্রোল সিস্টেম- এর সুবিধা হচ্ছে একটি ভবন যার প্লিন্থ এলাকা ১.৩ লক্ষ বর্গ ফুট। নির্মাণের ক্ষেত্রে প্রথমবারের মতো হাইব্রিড প্রযুক্তি ব্যবহার করে একটি সাত তলা বিশিষ্ট তৈরি করা হয়েছে। এটি করা হয়েছে রেকর্ড সময়ে, মাত্র ৪৫ দিনে। এই হাইব্রিড প্রযুক্তিতে স্ট্রাকচারাল ফ্রেমের কলাম এবং বিম ইস্পাত প্লেট দিয়ে তৈরি করা হয়। কলামটি ফাঁপা ইস্পাত নলাকার অংশের। স্ন্যাপ গুলি আংশিকভাবে প্রিকাস্ট। সমস্ত স্ট্রাকচারাল ডিজাইন নিয়ম মেনে করা হয়েছে।
আজকের অনুষ্ঠানে অন্যদের মধ্যে উপস্থিত ছিলেন কর্নাটকের মুখ্যমন্ত্রী বাসবরাজ বোম্মাই, প্রতিরক্ষা গবেষণা ও উন্নয়ন বিভাগের সচিব এবং প্রতিরক্ষা গবেষণা ও উন্নয়ন সংস্থার চেয়ারম্যান ডক্টর জি সতীশ রেড্ডি প্রমূখ অতিথিবৃন্দ।
CG/ SB
(Visitor Counter : 122